«\_\_\_\_»\_\_\_\_\_\_\_\_\_\_ 20\_\_\_\_թ. N0

Ձեր«\_\_\_\_»\_\_\_\_\_\_\_\_\_\_ 20\_\_\_\_թ. N0

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ**

**ԿՈՄԻՏԵԻ ՆԱԽԱԳԱՀ**

**ՊԱՐՈՆ ՆԱՐԵԿ ԲԱԲԱՅԱՆԻՆ**

**Հարգելի պարոն Բաբայան**

Ի պատասխան Ձեր 2020 թվականի նոյեմբերի 19-ի թիվ 01/11.13/8064-2020գրության՝ սույնով տեղեկացվում է Ձեզ հետևյալը.

1.Հայաստանի Հանրապետության վիճակագրական կոմիտեն (այսուհետ՝ Վիճակագրական կոմիտե) քննարկել է Երևան քաղաքի Տիգրան Մեծի 4 հասցեում գործունեություն իրականացնող Վիճակագրական կոմիտեի Երևան քաղաքի վարչությանը Երևան քաղաքի Դավիթ Անհաղթ 23/6 հասցեում գտնվող շենքի 4-րդ հարկում 425քմ մակերեսով տարածքում տեղակայելու Պետական գույքի կառավարման կոմիտեի առաջարկությունը: Առաջարկվող տարածքը տեղում ուսումնասիրվել է Վիճակագրական կոմիտեի համապատասխան աշխատակիցների կողմից, ինչի արդյունքում արձանագրվել է, որ այդ տարածքի ընդհանուր հիմնական պայմանները (տարածքը հանդիսանում է պետական սեփականություն, տարածքի գտնվելու վայրը, մակերեսը) բավարարում են Վիճակագրական կոմիտեի Երևան քաղաքի վարչության կողմից տեղակայվելու համար:Սակայն առկա են խնդրահարույց հարցեր, այն է` առաջարկվող տարածքն ապահովված չէ ջեռուցման համակարգով, օդափոխման սարքավորումներով (օդորակիչներով), ինչպես նաև`շենքի վերելակը հանդիսանում է մասնավոր սեփականություն, և վերելակից օգտվելն իրականացվում է քարտերի միջոցով:

Հարկ է նշել նաև, որ Տիգրան Մեծի 4 հասցեում գտնվող շենքից ներկա պահին վարձակալածտարածքում գործում է կենտրոնացված ջեռուցման համակարգ և ջեռուցման համար ծախսը ներառված է այդ տարածքի վարձակալության պայմանագրով սահմանված վարձավճարի մեջ, իսկ օդափոխման սարքավորումները(օդորակիչները)պատկանում են տարածքի սեփականատիրոջը:

Ուստի Վիճակագրական կոմիտեն համաձայն է ընդունել տեղափոխության առաջարկը՝ առաջարկվող տարածքում վերոհիշյալ բացակայող պայմանների հնարավորինս ապահովման դեպքում:

2.Հաշվի առնելով կորոնավիրուսային հիվանդության (COVID-19) տարածումը երկրում և այն հանգամանքը, որ առաջարկվող տարածքում առկա չէ ջեռուցման կենտրոնացված համակարգ, իսկ ներկայիս պարագայում ջեռուցման համար ծախսերը նախատեսված են Տիգրան Մեծի 4 հասցեի տարածքի վարձակալության պայմանագրով սահմանված վարձավճարի մեջ՝ ուստի որպես ստեղծված իրավիճակի լուծման տարբերակ Վիճակագրական կոմիտեն առաջարկում է Վիճակագրական կոմիտեի Երևան քաղաքի վարչության Երևան քաղաքի Դավիթ Անհաղթ 23/6 հասցեում գտնվող շենքի 4-րդ հարկում425քմ մակերեսով տարածքում տեղակայումը կազմակերպել 2021 թվականի հունիսի 1-ից:

Վիճակագրական կոմիտեի Երևան քաղաքի վարչության կողմից իր գործունեությունն իրականացնելու համար՝ մինչև առաջարկվող տարածք տեղափոխվելը, առաջարկվում է Երևան քաղաքի վարչության կողմից զբաղեցրած Տիգրան Մեծի 4 հասցեում գտնվող 350քմ տարածքի վարձակալության պայմանագրի ժամկետը երկարաձգել մինչև 2021 թվականի հունիսի 1-ը:

Նշված ժամկետում արդեն իսկ Պետական գույքի կառավարման կոմիտեն հնարավորություն կունենա իրականացնել առաջարկվող տարածքի ապահովումը ջեռուցման համակարգով (նախընտրելի է գազով աշխատող ջեռուցման համակարգ, քանի որ էլեկտրական ջեռուցիչներով ջեռուցումը իրականացնելու դեպքում համակարգչային և այլ էլեկտրական սարքավորումների միաժամանակյա աշխատանքը կհանգեցնի էլեկտրկական լարերի և վահանակների ծանրաբեռնվածության և վթարի) և օդափոխման սարքավորումներով(օդորակիչներով): Հաշվի առնելով այն հանգամանքը, որ առաջարկվող տարածքը գտնվում է 4-րդ հարկում անհրաժեշտ է ապահովել նաև Վիճակագրական կոմիտեի աշխատակիցների և վիճակագրական տեղեկատվություն տրամադրողների՝ ռեսպոնդենտների, (ամսվա ընթացքում, հաշվետվությունների ներկայացման ժամանակահատվածում օրական միջինը 70-80 ռեսպոնդենտ) վերելակից օգտվելու հնարավորությունը:

Միաժամանակ տեղեկացվում է, որ ՀՀ կառավարության 2016 թվականի փետրվարի 25-ի N 168-Ն որոշման 1-ին կետի համաձայն՝ Երևան քաղաքի Տիգրան Մեծի 4 հասցեում գտնվող շենքից վարձակալած 350քմ մակերեսով գրասենյակային տարածքի վարձավճարը սահմանված է` մեկ քառակուսի մետրի համար 4934 (ներառյալ ավելացված արժեքի հարկը) ՀՀ դրամ: 2021 թվականում պետական բյուջեից ծախսը Տիգրան Մեծի 4 հասցեում գտնվող շենքից վարձակալած 350քմ տարածքի վարձակալության համար (2021 թվականի հունվարի 1-ից – հունիսի 1-ը ընկած ժամանակահատվածի համար) կազմելու է 8634,5 հազ. ՀՀ դրամ: Նկատի ունենալով այն համգամանքը, որ առաջարկվող տարածքը *հանդիսանում է պետական սեփականություն*, 2021 թվականի հունիսի 1-իցառաջարկվող տարածք տեղափոխվելու արդյունքում կտնտեսվի 12 088,3 հազ. ՀՀ դրամ (Տիգրան Մեծի 4 հասցեում գտնվող շենքի 350քմ տարածքի համարհունիսի 1-ից մինչև տարեվերջ 7 ամսվա վարձավճար): Տնտեսված գումարի հաշվին էլ հնարավոր կլինի իրականացնել առաջարկվող տարածքի ապահովումը բացակայող պայմաններով, ինչը չի առաջացնի լրացուցիչ ծախսեր պետական բյուջեից, քանի որ ՀՀ 2021 թվականի պետական բյուջեով Վիճակագրական կոմիտեի համար նման ծախսեր կատարելու համար ֆինանսական միջոցներ նախատեսված չեն:

Այս առումով հարկ է նշել, որ ՀՀ կառավարության 2017 թվականի մայիսի 4-ի N 526-Ն որոշման 1-ին հավելվածով հաստատված գնումների գործընթացի կազմակերպման կարգի 19-րդ կետի համաձայն՝

1) մինչև 70 մլնդրամնախահաշվայինարժեքունեցողշինարարականծրագրերի՝ներառյալդրանցիրականացմանհամարանհրաժեշտնախագծայինփաստաթղթերիմշակման, փորձաքննության, հեղինակայինևտեխնիկականհսկողությանծառայություններիգնումները, իրականացվումենպետականայնմարմիններիկողմից, որոնցկամորոնցենթակակազմակերպություններիօգտագործմանտակգտնվումէտվյալգույքը.

2) շինարարականծրագրերիիրականացմանհամարանհրաժեշտնախագծայինփաստաթղթերիմշակման, փորձաքննության, հեղինակայինևտեխնիկականհսկողությանծառայություններիգնումներնիրականացվումենշինարարությանոլորտումՀայաստանիՀանրապետությանկառավարությանքաղաքականությունըմշակողևիրականացնողմարմնի (մարմինների) կողմից, իսկշինարարականծրագրերի (շինարարականաշխատանքների) գնումները՝պետականայնմարմիններիկողմից, որոնցկամորոնցենթակակազմակերպություններիօգտագործմանտակգտնվումէտվյալգույքը՝բացառությամբսույնկետի 1-ինենթակետովնախատեսվածդեպքերի.

Հաշվի առնելով վերոգրյալը՝ Վիճակագրական կոմիտեն համաձայն է ընդունելԴավիթ Անհաղթ 23/6 հասցեում գտնվող 425քմ մակերեսով տարածքը Երևան քաղաքի վարչությանը տեղակայելուառաջարկը՝ 2021 թվականի հունիսի 1-ի դրությամբ այդ տարածքը վերոնշյալբացակայող պայմաններով հնարավորինս ապահովելու դեպքում:

Միաժամանակ հարկ է նշել, որ Վիճակագրական կոմիտեի Երևան քաղաքի վարչության Երևան քաղաքի Դավիթ Անհաղթ 23/6 հասցեում գտնվող 425քմ մակերեսով տարածքում տեղակայման դեպքում Վիճակագրական կոմիտեն վերոնշյալ հասցեում կտեղակայի նաև Երևանքաղաքի վարչական շրջաններումգործող(Կենտրոն, Ավան, Շենգավիթ (տեղակայված են անհատույց), Արաբկիր (Ն. Զարյան փ. հ 27հասցեում գտնվող վարչական շենքումվարձակալված է 28.0քմ մակերեսով տարածք: Վարձակալության տարեկան գումարը կազմում է 336.0 հազ. ՀՀ դրամ))իր բաժանմունքները:

Միաժամանակ տեղեկացվում է, որ Արաբկիր վարչական շրջանում (Ն. Զարյան փ. հ 27հասցեում գտնվող վարչական շենք)վարձակալված տարածքի համար կնքված պայմանագրի գործողության ժամկետը լրանում է սույն թվականի դեկտեմբերի 31-ին:

Սույնով խնդրում եմ Ձեր համաձայնությունը,Վիճակագրական կոմիտեի Երևան քաղաքի վարչությանԱրաբկիր վարչական շրջանի բաժանմունքի համար վարձակալած տարածքի վարձակալության պայմանագրիերկարացման հարցում, մինչև Վիճակագրական կոմիտեին Երևան քաղաքի Դավիթ Անհաղթ 23/6 հասցեում գտնվող տարածքի տրամադրումը:

|  |  |
| --- | --- |
| **ՀԱՐԳԱՆՔՈՎ՝**  **ՆԱԽԱԳԱՀ**  **Ս.ՄՆԱՑԱԿԱՆՅԱՆ** |  |
| Կատարողներ՝  Գլխավոր քարտուղարի տեղակալ  Խ. Վարդանյան, հեռ.՝ (011) 52-39-05  Իրավաբանական բաժին  Հեռ.՝ (011) 52-42-45 | |